गोदान दिल्ली , 5 अक्ट'बर : उत्तरखान्डनि दावबायारिफोरनि थाखाय मोनसे मोजां खौरां । सुलुंनि बादिब्ला जुन 2021 निफ्राय दावबायारिफोरा ऋषिकेशनिफ्राय लन्दनखौ बासजों दावबायनो हासिगोन । ऋषिकेशनिफ्राय 21 हाजार कि : मिः नि जान्थायखौ दावबायनानै लन्दनआव सौहैनो हागोन । मोनसे ट्रिपआव सा 20 दावबायारिफोराल' दिल्लीनिफ्राय लन्दनसिम दावबायनो हागोन । बे सिबिथायनि मुंखौ इनक्रेडिबल बास राइड दोन्नाय जादों । बास सिबिथायनि गाहाय थांखिया भारतारि सुबुं सोदोमस्रि आरो हारिमुखौ गुबुन हादतयाव गोसार होनाय । बासजों दावबायनाया 11 सप्ताहयाव आबुं जागोन । बासजों दावबायनायनि सासेनि बेसेना 14 लाख रां जागोन । बे बास भारानि बेसेनाव बास सिबिथाय , लन्दननिफ्राय रिटार्निं फ्लाइट टिकेट , भीजा टेक्स , सानसेयाव खन्नै जाग्रा आदार आरो दावबायनाया दंफा देरो । 
ऋषिकेशनिफ्राय लन्दनसिम बासजों दावबायनो हासिगोन